text:
Power Point cursu animadores
Pro chie at partetzipadu a su cursu pro animadores chi amus fatu in
Iscanu su 13 de nadale 2015 (e pro chie totu tenet praghere de lu
visionare) publicamus in versione Pdf su materiale proietadu sa die in
Power Point.
Sunt una sèrie de cussìgios de base pro
imparare a fàghere sos animadores de pitzinnos minores. Cun s'augùriu a
totus de nde tènnere profetu bonu.
Su file si podet iscarrigare dae inoghe
.
"PreSelfie": cuncursu pro su presèpiu prus bellu
Sos voluntàrios de su Servìtziu Tzivile de Iscanu bandint unu cuncursu pro su presèpiu iscanesu prus bellu.
Chie totu cheret partetzipare si devet fàghere unu "selfie" ('auto-iscatu') in dae in antis de su presèpiu, o bi devet pònnere a costàgiu unu cartellu iscriende·bi "#PreSelfie2015.
Sas fotografias cherent mandadas in messàgiu privadu a sa pàgina Facebook "I Giovani a Scano SCN
" intro de su 22 de su mese de nadale
.
Sos binchidores ant a èssere duos: su prus votadu dae sa Giuria e su prus votadu cun sos "like" ('m'agradat') in Facebook.
Presentada de sa Grammàtica de sa Limba Sarda Comuna de B. Porcheddu
S'Ufìtziu de sa Limba Sarda tenet su praghere de invitare a partetzipare a sa presentada de sa Grammàtica de sa Limba Sarda Comuna, de
Bartolomeo Porcheddu, chi s'at a fàghere chenàbura 11 de nadale 2015 a
sas bator e mesa de sero (h 16,30) in s'àula de su Cussìgiu de su Comune
de Iscanu.
At a èssere presente s'autore.
Cursu pro animadores de pitzinnos minores
S'Ufìtziu Limba Sarda est aprontende una die de formatzione pro animadores de pitzinnos minores.
S'atividade, finantziadu cun su dinari de sa Lege 482/1999 (annualidade 2012) e contivigiada dae sa sotziedade cooperativa "L'Altra Cultura",
cheret dare trastos de traballu a chie totu traballat cun pitzinnos
minores e cheret imparare tècnicas de animatzione, cun atentzione
particulare a s'animatzione in limba sarda.
Mastru de su cursu, chi s'at a fàghere domìniga 13 de nadale in su Tzentru Giòvanos, at a èssere Antoni Dettori, espertu de animatzione teatrale e de arteterapia.
Sos oràrios sunt sos chi sighint:
h 9,00: registratzione de sos partetzipantes
h 9,30: comintzu de sos traballos (parte teòrica e parte laboratoriale)
h 13,00: pràngiu
h 15,00: traballos de grupu
h 16,00: dibàtidu e concruos.
Chie est interessadu a partetzipare devet cumpilare su mòdulu de adesione e lu cunsignare a s'Ufìtziu Protocollo de su Comune de Iscanu intro de lunis 07/12/2015.
Cursu de cantu a chitarra
Pro sos amantiosos de sa mùsica
traditzionale sarda, s'assessoradu a sa Cultura de su Comune de Iscanu
est organizende unu cursu de cantu a chitarra
.
Sa
presentatzione s'at a fàghere mèrcuris 25 de santandria a sas 6 e mesa
(h 18,30) in s'àula de su Consìgiu, paris cun su mastru Daniele Giàllara
chi est una de sas personalidades prus autorèvoles in custu campu a dies de oe.
Giàllara
(cuglieridanu, leva 1977) mancari giòvanu tenet una reputatzione manna
in su mundu de sos cantadores a chitarra. Fìgiu de arte (su babbu Pedru
cantaiat a chitarra in sos tzìrculos de emigrados de Torino) est cantende
dae cando teniat trèighi annos e at giai publicadu paritzos cd.
Comintzant sos cursos de formatzione pro su 2015 (adesiones intro de su 30 de custu mese)
S'Ufìtziu Limba Sarda est ativende in
Bosa e in Iscanu sas atividades de formatzione pro su 2015 (finantziadas
dae sa L. 482/1999 annualidade 2012).
A
sos cursos bi podet partetzipare dipendentes comunales, amministradores
e uditores esternos dae totu sos Comunes chi ant aderidu a su progetu, e
tocat a dare adesione cumpilende su mòdulu e cunsignende·lu a s'Ufìtziu
Protocollo de su Comune de Iscanu o de Bosa intro de su 30/10/2015.
Su cursu l'at a fàghere su sig. Antoni Nàtziu Garau, e at a tratare de custos argumentos:
- Faeddare, iscrìere, lèghere: règulas e trassas pro su tramudu de sa limba sarda dae s'oralidade a s'iscritura;
- Ortografia de sa limba sarda, chistiones morfo-sintàticas de su sardu, chistiones terminològicas e tradutològicas;
- Interlinguìstica sardu-italianu: calidades e formas de s'ammisturu.
Pro partetzipare non si pagat nudda
.
Sas letziones s'ant a fàghere in sas datas e in sos oràrios chi sighint:
Bosa:
lunis 09/11/2015 h 15,00-18,00
lunis 16/11/2015 h 15,00-18,00
lunis 23/11/2015 h 15,00-18,00
lunis 30/11/2015 h 15,00-18,00
lunis 07/12/2015 h 15,00-18,00
lunis 14/12/2015 h 15,00-18,00
semper in sa sala cunferèntzias de sa biblioteca
Iscanu:
mèrcuris 04/11/2015 h 15,00-18,00
mèrcuris 11/11/2015 h 15,00-18,00
mèrcuris 18/11/2015 h 15,00-18,00
mèrcuris 25/11/2015 h 15,00-18,00
mèrcuris 02/12/2015 h 15,00-18,00
mèrcuris 09/12/2015 h 15,00-18,00
semper in s'àula de su Consìgiu de su Comune.
Iscàrriga sa locandina
e su mòdulu de adesione.
Atividade de animatzione pro sos pitzinnos
Alkenoè (assòtziu de
promotzione sotziale) aparitzat pro domìniga 6 de cabudanni una sèrie de
atividades de animatzione, espressivas e ambientales pro agiudare sos
pitzinnos a bogare a campu sa creatividade issoro.
Sa
cuota pro partetzipare est de 5 èuros e dat sa possibilidade de tènnere
sa tèssera. Sos pitzinnos cherent acumpangiados dae unu mannu.
Pro s'informare mègius si podet telefonare a su nùmeru 349-1732862, o iscrìere a alkenoe.iscanu@gmail.com.
"RocKas Independent Festival" 2015
Sàbadu 22 de austu
dae sas 7 de sero (h 19,00) in Sant'Antiogu de sas Benas
s'at a fàghere sa de VII editziones de "rocKas Independent Festival".
Ant a partetzipare 7 artistas: River Of Gennargentu (Su Scannu special ed.); Beeside (Su Scannu special ed.); Ally&Barny; The Erotik Monkey; Dealma; Sitikitikis; Baruc&Dani Garzia dj set.
"RocKas"
naschet
in su 2009 dae un'idea de unu grupu de amigos, cun s'intentu de
valorizare su territòriu pro mesu de su traballu volontàriu de sos
giòvanos. Non tenet isponsor o finantziamentu esternu (foras de unu
contributu econòmicu de su Comune) e non si pagat nudda pro intrare.
In
su 2011 custa fòrmula de organizatzione de eventos est istada istudiada
finas in una tesi de làurea ispetzialìstica in economia manageriale
intitulada "Skills and creativity to manage events
", fata in s'universidade de Casteddu.
Sas mallieddas de "rocKas
" si podent prenotare telefonende a su nùmeru 347-8066013 (Antioco).
Iscàrriga su comunicadu de imprenta.
Unu cursu de agricultura sinèrgica
Alkenoè (assòtziu de promotzione
sotziale) organizat unu cursu pro faeddare de agricultura sinèrgica, est
a nàrrere de agricultura chi no isfrutat sa terra ma nde rispetat sos
ritmos. Custu permìtit de tènnere incùngias prus bundantes, mantenet
sanas sas prantas sena
interventos chìmicos, faghet prus fèrtile sa terra sena la cuntzimare.
Ant
a fàghere de mastros Luca Tinaglia e Claudia Zan, chi ant a pònnere a
disponimentu s'esperièntzia issoro in letziones teòricas e pràticas.
Chie cheret partetzipare podet telefonare a su nùmeru 349-1732862 o iscrìere a alkenoe.iscanu@gmail.com.
Non b'at cuota de adesione ma est agradèssida un'oferta, ognunu a tenore de su chi podet dare.
Laboratòrios creativos pro pitzinnos e genitores
Su 7 de austu in sa pineta de "Santu Giolzi" s'Assòtziu Alkenoè paris cun s'Assòtziu A.I.S.E.C. - (Associazione italiana socio-educatori per la cooperazione) organizant una die pro pitzinnos e genitores.
Su programma previdit:
h 10,00-11,00: "Pittori in erba" (su mundu de Kandinskij in unu laboratòriu aparitzadu dae A.I.S.E.C.).
h 11,30-12,30: "Storie di stoffa" (imbentare contos movende dae iscàmpulos de roba betza - a cura de Alkenoè).
h 17,00-19,00: "Nel verde" (atividades creativas de tantos tipos pro connòschere mègius sa natura).
Pro partetzipare tocat a fàghere su tesseramentu a s'Assòtziu Alkenoè (5 èuros), e bi cheret sa liberatòria firmada dae unu mannu.
Pro
cale si siat informatzione in prus si podet telefonare a su nùmeru
349-1732862, iscrìere a alkenoe.iscanu@gmail.com o si cullegare a sa pàgina Facebook
de s'eventu.
"Panes e Funtanas" - 5° editzione
Domìniga 26 de trìulas in Sant'Antiogu de sas Benas (Iscanu) s'at a fàghere sa de 5 editziones de sa sagra "Panes e Funtanas" organizada dae sa Pro Loco.
In
unu logu friscu, prenu de àrbores e de abba bundante, s'ant a pòdere
assagiare màndigos tìpicos fatos cun pane iscanesu. Su menu de ocannu
previdit:
- Pane incasadu (pane ladu cun bagna de tomata e casu "pilotu", est a nàrrere casu de berbeghe);
- Pane frissu in petza imbinada (pane de chivàrgiu e petza de porcu posta in binu nieddu);
- Pane doradu (pane de tzichi infustu in oos e frissu);
- Pabassinos antigos;
- Binu, abba o àtera bìbita.
Su menu cumpletu costat 10 èuros e non b'at bisòngiu de lu prenotare.
A sero b'at ballos e non podent mancare sos esposidores de produtos artesanos e de enogastronomia.
Programmatzione culturale pro s'istiu 2015
Comintzat cras, cun sa manifestatzione "Cantande a s'iscanesa", sa programmatzione culturale de s'istiu iscanesu.
Sa
programmatzione est coordinada e patrotzinada dae s'assessoradu a sa
Cultura e bidet impignados, comente ogni annu, giòvanos e betzos in una
sèrie de atividades chi aunint sa memòria istòrica a sa mùsica rock e a
sas sagras de màndigos tìpicos de Iscanu. Est forte sa gana de istare
paris e de fàghere comunidade, trasmitende a sos giòvanos sa memòria
culturale de sa bidda.
Cras sero ant a cantare su Cuncordu Iscanesu, Sas Bator Colonnas e su Cuncordu Olèa.
Su calendàriu cumpletu de sas manifestatziones si podet iscarrigare dae custu link
o bìdere in sa pàgina Facebook
de s'eventu.
Contos a lughe de luna in unu logu incantadu
Cheres fàghere un'escursione diversa, chi pòngiat paris natura,
cultura e sa maja de contos a lughe de luna? Lu podes fàghere partetzipende a "Racconti sotto la luna
", eventu aparitzadu dae su grupu "Barbarighinu
" de Iscanu pro su 4 de trìulas 2015
.
S'atopu est a sas 6 e mesa (h 18,30) in sa Pro Loco; dae inie si movet pro andare a Leari
(mt. 847), ognunu in màchina sua. Dae Leari
si andat a pee a Sa Roca Traessa
(mt.
800), logu de bellesa ispantosa in ue su narradore at a contare contos
antigos tramandados dae babbu in fìgiu. Si torrat a bidda a mesanote (h
24,00).
Pro partetzipare si pagat 15 èuros, e cun 8 èuros in prus si podet tènnere sa chena.
Pro prenotare tocat a telefonare a su nùmeru 3478066013
(Antioco) o a mandare una mail a s'indiritzu barbarighinu@prolocoscano.it intro de su 2 de trìulas 2015
.
Pro nd'ischire de prus cullega·ti a sa pàgina Facebook de Barbarighinu.
Cunferèntzia pro ammentare a sos mortos de sa Gherra Europea
Cras, sàbadu 20 de làmpadas, a sas 6 de sero (h 18,00) in su teatru "Nonnu Mannu" s'at a fàghere sa cunferèntzia intitulada "La guerra del 1915-1918: il ritrovamento delle tombe dei caduti scanesi".
At a faeddare su dot. Tino Melis, espertu de s'argumentu.
Totu sa populatzione est invitada a partetzipare.
Est iscanesa sa protagonista de "Iskìda", film de Anthony LaMolinara
Sunt comintzadas sas ripresas de su film "Iskìda de sa terra de Nurak", produtzione sardu-americana ispirada a sa trilogia fantasy de Andrea Atzori (Condaghes 2013-2014) chi at apassionadu su Prèmiu Oscar Anthony LaMolinara.
Sa trilogia narat sos contos de Nurak, logu incantadu de sa Sardigna nuràgica, in ue istat Iskìda paris cun su cane suo.
Sa
protagonista, Veronica Obinu, tenet 17 annos, est iscanesa e fìgia de
arte: su babbu e sa mama, difatis, sunt sos fundadores de sa cumpangia
teatrale Elighelande, chi dae prus de vinti annos faghet ispetàculos teatrales in limba sarda.
In
su cast b'at atoras che Clara Murtas e Caterina Murino, paris cun
atores non-professionistas seberados intre Casteddu, Ulìana e Aristanis.
Sas ripresas esternas de su promo las ant a fàghere in Torre Argentina (Bosa), in sos buscos de Iscanu e in sa Giara de Setzu.
Su depòsitu ùnicu de iscòrias radioativas - Cunvegnu de informatzione
Giòbia 21 de maju
a sas 9 de sero
(h 21,00) in su teatru "Nonnu Mannu"
s'at a fàghere unu cunvegnu de informatzione pro chie cheret
connòschere mègius sa chistione relativa a su depòsitu ùnicu de iscòrias
radioativas.
Essende chi
sa Sardigna est mentovada comente unu de sos logos prus adatos a
nch'interrare 75 mìgia metros cubos de iscòrias, in custu atopu amus a
resonare subra de s'argumentu, de sos perìgulos chi nde naschent e de
comente chircare de bi parare fronte.
In su cunvegnu ant a faeddare duos
membros de su Coordinamentu Comitados NONUCLE-NOSCORIE: Nicola Culeddu
(chircadore de su CNR ispetzializadu in seguresa alimentare e chìmica
ambientale) e Bustianu Cumpostu (ingegneri e gherradore
indipendentista).
Seis totus invitados a partetzipare e a passare boghe.
Iscàrriga sa locandina
Iscàrriga sas cartolinas de invitu
Presentada libru de Antiogu Cappai-Cadeddu
Domìniga 8 de martzu
a sas 6 de sero (h 18,00) in su Teatru "Nonnu Mannu
" de Iscanu s'at a fàghere sa presentada de su romanzu Max Havelaar de Eduard Douwes Dekker
(pseudònimu Multatuli
), bortadu in sardu dae Antiogu Cappai-Cadeddu.
Custu libru est su prus importante de sa literadura olandesa, e denùntziat sos abusos
de su domìniu coloniale olandesu in s'atuale Indonèsia.
Antiogu Cappai-Cadeddu, iscanesu. at bìvidu in
Olanda pro vinti annos e custu est su segundu romanzu chi bortat in
sardu dae s'olandesu.
In "Dialogo" faeddant de nois
In s'ùrtimu nùmeru de "Dialogo
"
(giornale de sa Diòtzesi de Alghero-Bosa) at essidu unu bellu artìculu
chi faeddat de s'atividade de s'Ufìtziu Limba Sarda de Iscanu.
S'artìculu,
iscritu dae Mariangela Brisi, mentovat in manera particulare su cursu
de inglesu fatu custu atòngiu dae su dotzente Austinu Sanna, ca custa
initziativa at ispantadu sa gente pro sa novidade de sa
veicolarizatzione in sardu. Chie lu cheret lèghere lu podet iscarrigare
dae custu link
.
In custu blog amus tratadu de su cursu de inglesu in duos artìculos chi podides lèghere inoghe
e inoghe
pro nd'ischire de prus e pro iscarrigare su materiale didàticu e sos esertzìtzios.
Pro intrare in su situ de "Dialogo" bos podides cullegare a su link http://www.dialogoweb.it/.
Cursu de inglesu. Materiales de iscarrigare
Publicamus su materiale didàticu
impreadu in sas letziones de inglesu chi amus fatu in sos meses de
santandria-nadale de su 2014.
Sas
ischedas, aprontadas dae su mastru Austinu Sanna chi at fatu su cursu,
tratant sos argumentos de base pro imparare a comunicare in inglesu: su
verbu èssere, s'istrutura de sa frase, sos pronùmenes personales, sos
agetivos possessivos. Pro onni argumentu agatades finas sos esertzìtzios
cullegados, leados dae unu libru de inglesu pro printzipiantes.
Podides
iscarrigare su materiale dae sos link postos in fatu pro bos
esertzitare in domo, in s'isetu de torrare a fàghere su cursu àteras
bortas.
Cuntzertu de Nadale e ispetàculu musicale pro pitzinnos
Su "Nadale iscanesu
" sighit cun sas manifestatziones de sàbadu 3 e domìniga 4 de ghennàrgiu.
Sàbadu 3
a sas 6 e mesa de sero (h 18,30) in sa crèsia parrochiale sa Corale iscanesa presentat su Cuntzertu de Nadale
, cun sa partetzipatzione de su Coro polifònicu de Silanos e de sa Band M.&M.
Domìniga 4
a sas 5 e mesa de sero (h 17,30) in su teatru Nonnu Mannu
de Iscanu s'at a fàghere s'ispetàculu musicale intituladu "Nell'isola della felicità. Tra angeli e diavoli
", aparitzadu cun iscopu benèficu dae sas delegadas de sas Missiones pro sa Santa Infanzia
.
Seis totus invitados a partetzipare!
Iscanu - Tinnura - Tresnuraghes - Teatrinos de Nadale in limba sarda in sas iscolas de s'infàntzia
Ischimus chi su prus de sos pitzinnos, a dies de oe, sunt pesados in
italianu ca oramai s'est pèrdida sa "trasmissione intergeneratzionale"
de sa limba sarda, e duncas est pretzisu de rimediare ca si nono dae
inoghe a pagos annos sa limba sarda nch'est ispèrdida! Sa mègius cosa
diat èssere de torrare a faeddare in sardu a sos pitzinnos in domo, in
iscola e in totue, a manera chi l'imparent e la faeddent gasi comente
faghent cun s'italianu, s'inglesu e totu sas àteras limbas chi si
cherent. In prus b'at de nàrrere chi sa chirca iscientìfica a livellu
internatzionale, in particulare sos istùdios chi est faghende Antonella
Sorace, professoressa de Linguìstica Acuisitzionale in s’Universidade de
Edimburgo, narant chi sos pitzinnos chi connoschent prus de una limba
sunt prus abbistos, imparant mègius sas àteras limbas e andant bene in
iscola, a s’imbesse de su chi pensat calicunu! E custu lu naraiat finas
Maria Teresa Pinna Catte, annos a como, in un’òpera de importu mannu chi
s’intìtulat “Educazione Bilingue in Sardegna”. Pro tantu s'Ufìtziu de
sa Limba Sarda, cun s'apògiu de sos Comunes e de sas iscolas de
s'infàntzia, at fatu una sèrie de laboratòrios de limba in sas iscolas
de s'infàntzia de Iscanu, Tinnura e Tresnuraghes, traballende cun unos
chentu pitzinnos in totu. Sos laboratòrios sunt finidos cun su teatrinu
de Nadale "Cando est nàschidu Gesùs" chi sos pitzinnos sunt presentende pròpiu in custas dies in sas iscolas.
Sa Pro Loco organizat sa chena de s'ùrtimu note de s'annu
S'ùrtimu note de s'annu, si cherides
chenare bene e in bona cumpangia, podides dare adesione a sa chena
organizada dae sa Pro Loco de Iscanu in su locale "La Pineta".
Su menu est licàntzu ('appetitoso'): antipastos de paritzos tipos; malloreddos
cun ghisau e antunnu; frègula cundida cun crustàceos; angione a cassola cun
cartzofa; gamberones cun brandy; insalada; dessert; cafè e digestivos e
(non b'at de lu nàrrere!) ispumante pro festare s'annu nou.
Pro dare allegria b'at a èssere sa mùsica de sos 70beat.
Sa cuota de adesione est de 45 èuros pro sos mannos e 25 pro sos pitzinnos (in alternativa si podet tènnere su "Menu bambini" pro 15 èuros). Sos pitzinnos finas a 5 annos non pagant nudda.
Sas adesiones cherent dadas intro de su 24 de nadale telefonende a su nùmeru 346-9401834.
Calendàriu cursu de inglesu
Si dat a ischire chi su cursu de limba inglesa s'at a fàghere in sas datas e in sos oràrios chi sighint:
giòbia 20/11/2014 h 17,00-19,00
giòbia 27/11/2014 h 17,00-19,00
giòbia 04/12/2014 h 17,00-19,00
giòbia 11/12/2014 h 17,00-19,00
giòbia 18/12/2014 h 17,00-19,00
semper in s'àula de su Cussìgiu de su Comune de Iscanu.
A chie cheret otènnere s'atestadu li racumandamus sa màssima puntualidade ca est permìtidu ebbia su 20% de assèntzias
e sos tutor
ant a marcare s'ora de intrada e s'ora de essida.
Partit su cursu (gratùitu) de inglesu pro printzipiantes
Su Comune de Iscanu paris cun s'Ufìtziu Limba Sarda organizant unu cursu de inglesu pro printzipiantes.
Su cursu (veiculadu in sardu) est
finantziadu dae s'Amministratzione comunale e at a comintzare in su mese
de santandria de su 2014.
Chie partètzipat non pagat nudda e at a otènnere un'atestadu finale.
Chie est interessadu podet dare s'adesione in s'Ufìtziu Anàgrafe de su Comune (sig. Piero Flore) intro de lunis 17 de santandria, cumpilende su mòdulu de iscritzione.
Su romanzu olandesu prus connotu bortadu in sardu dae Antiogu Cappai Cadeddu
Su romanzo olandesu prus importante de
onni tempus dae oe si podet lèghere finas in limba sarda pro more de sa
bortadura fata dae Antiogu Cappai Cadeddu.
Iscanesu,
professore de Lìteras in pensione, Cappai Cadeddu at bìvidu in Olanda
pro vinti annos e custu est su segundu romanzu chi bortat in sardu dae
s'olandesu.
Su primu, Gosos e tribbulias de unu massaju
de s'autore fiammingu Felix Timmermans, narat sos contos de su massaju
Wortel chi a betzesa ammentat su bellu e su feu de sa bida sua.
Custu ùrtimu traballu, imbetzes, est sa bortadura de su romanzu Max Havelaar de Eduard Douwes Dekker (pseudònimu Multatuli),
su prus importante de sa literadura olandesa, chi denùntziat sos abusos
de su domìniu coloniale olandesu in s'atuale Indonèsia.
Su libru si podet comporare in totu sas librerias printzipales de Sardigna, in sos istangos de Iscanu e si podet finas ordinare online incarchende in custu link
.
A pustis de sa publicatzione a puntadas de su romanzu "Sa 'inza frorida de Nostru Signore
" in su giornale "Dialogo
", Cappai Cadeddu in su 1999 at publicadu su poema Biazu a Sardigna (difesa apassionada de s'identidade sarda) e in su 2002 sa chirca sòtziu-linguìstica Un condannato a morte che gode di ottima salute (lo stato della lingua sarda nella comunità di Scano Montiferro), chi si podet iscarrigare dae custu link.
In ue sunt interrados sos mortos de sa Gherra europea?
Sàbadu 8 de santandria a sas 6 de sero (h 18,00) in su teatru "Nonnu Mannu"
s'at a fàghere una cunferèntzia pro ammentare sos mortos de sa Gherra
europea. Su dot. Tino Melis, espertu de s'argumentu, at a faeddare de
sas chircas suas e de comente apat agatadu su logu in ue sunt interrados
sos iscanesos mortos in su 1915-1918.
Totu sa populatzione est invitada a partetzipare.
Iscàrriga sa locandina
Cursu de alfabetizatzione in limba sarda - Oràrios
Si dat a ischire chi sos cursos de alfabetizatzione in limba sarda s'ant a fàghere in sas datas e in sos oràrios chi sighint:
Iscanu:
martis 04/11/2014 h 16,00-18,00
martis 11/11/2014 h 16,00-18,00
martis 18/11/2014 h 16,00-18,00
martis 25/11/2014 h 16,00-18,00
semper in s'àula de su Consìgiu de su Comune
Bosa:
mèrcuris 05/11/2014 h 15,30-17,30
mèrcuris 12/11/2014 h 15,30-17,30
mèrcuris 19/11/2014 h 15,30-17,30
mèrcuris 26/11/2014 h 15,30-17,30
semper in sa sala cunferèntzias de sa biblioteca.
Deva organizat e bois festades
Bos devides cojuare e seis disisperados
ca non tenides tempus pro organizare? Non b'at problema: como de
s'organizatzione si nde podet incarrigare unu wedding planner, est a nàrrere unu pianificadore de isposòrios. S'azienda Deva de Iscanu, pro esempru.
Narant
chi sos giòvanos non tenent
initziativa, ma amus iscumproadu bortas meda chi no est beru: Giorgia
Piludu, mancari giòvana, at postu in èssere un'idea chi pro custa zona
de Sardigna est noa.
Forte de un'esperièntzia de prus de deghe annos in su setore floreale, at
partetzipadu a cursos pro floral designer ('mastru de arte floreale') e pro wedding planner in Casteddu, in Roma e in Milano e at ativadu custu servìtziu cun grinta e cuntentesa manna.
Deva organizat eventos de onni tipu, dae sas festas de cumpleannu a sos isposòrios chi sunt sa parte printzipale de su servìtziu, ocupende·si de onni detàlliu (dae su ristorante a sos bestires a su servìtziu de baby sitting
a su postale pro sos invitados) e dende unu servìtziu articuladu chi
podet èssere cumpletu dae sa A a sa Z o miradu a carchi setore ebbia.
Dae in ue naschet su nùmene "Deva"? "A mie m'est semper agradadu su mundu de sas fadas - narat Giorgia - e pro cussu apo seberadu su nùmene de sa dea hindu de sa luna, pro dare a sos eventos chi organizo unu pagu de magia".
De
custa manera sa parte prus pesante de sas preparativas si la càrrigat
chie organizat, e a sos isposos lis abarrat sa parte prus bella:
detzìdere ite fàghere e si godire sa festa.
Su vìdeu de su cuntzertu "rocKas in Campu" fatu in su casteddu betzu de Cùglieri
Pro chie no l'at ancora bidu, publicamus inoghe su vìdeu de su primu cuntzertu "rocKas in Campu" fatu dae sos "Whiu Whiu!!" (unu de sos grupos sardos prus connotos) in su casteddu betzu de Cùglieri.
Su vìdeu, nàschidu dae unu progetu de s'eticheta musicale indipendente "rocKas
", est una manera noa de fàghere promotzione a su territòriu cun sa mùsica. Chie lu cheret abbaidare podet incarcare inoghe
.
Pro
si pònnere in comunicatzione cun Antiogu Milia (presidènte de
s'Assòtziu e ideadore de su progetu) tocat a telefonare a su nùmeru
347-8066013 o mandare una e-mail a s'indiritzu info@rockas.it
.
Partit su Cineclub de sa Pro Loco
Sa Pro Loco de Iscanu invitat a totus a partetzipare a su Cineloco (Su Cineclub de sa Pro Loco) chi s'at a fàghere onni domìniga in su teatru Nonnu Mannu.
S'inauguratzione est domìniga 19 de santugaine. A sas 5 e mesa (h 17,30) si faghent sas tèsseras e a sas 6 e mesa (h 18,30) incomintzat sa proietzione.
Sa
Pro Loco comùnicat chi sa tèssera pro sos mannos costat 10 èuros e pro
sos pitzinnos (chi tèngiant prus de 6 annos) 5 èuros; chi sa prima
proietzione non si pagat e dae sa segunda si pagat 2 èuros; chi sos
pitzinnos chi tenent prus pagu de 12 annos devent andare acumpangiados
dae unu mannu.
Comintzant sos cursos pro imparare a iscrìere in sardu
Sos Comunes de Bosa e de Iscanu sunt ativende sos cursos de alfabetizatzione pro chie cheret imparare a iscrìere in sardu.
Sos
cursos s'ant a fàghere in su mese de santandria, bi podet aderire
partetzipantes dae totu sos Comunes de s'Unione Pianalza-Montiferru e
s'adesione cheret dada a sos referentes intro de lunis 27.10.2014.
Pro chi sos cursos si fatzant tocat a tènnere nessi 15 adesione pro onni cursu.
Essit su vìdeu de "rocKas in Campu" fatu in su casteddu betzu de Cùglieri
Martis 14 de santugaine a sas 11 de mangianu in totu sos canales de s'eticheta "rocKas" e in su situ de su Comune de Cùglieri at a essire su vìdeu de su primu cuntzertu "rocKas in Campu", chi bidet su grupu "Whiu Whiu!!" (unu de sos grupos sardos prus connotos) esibende·si in sa punta de su casteddu betzu de Cùglieri.
Ite est su progetu "rocKas in Campu"? Est un'idea de s'eticheta musicale indipendente "rocKas"
de Iscanu, chi proponet a sos Comunes sa promotzione de su patrimòniu
culturale e paesagìsticu faghende cuntzertos in sos logos prus bellos e
rapresentativos de su territòriu nostru.
Antiogu Milia, presidènte de s'Assòtziu e ideadore de su progetu, ispiegat chi "rocKas in Campu"
cheret aunire sa promotzione de su patrimòniu culturale a una
comunicatzione musicale noa e moderna fata però in sa limba istòrica de
Sardigna: su sardu.
Sa novidade de
custu progetu est pròpiu chi totu su materiale promotzionale est fatu in
limba sarda, e custu mustrat chi sos giòvanos, cando si bi ponent, sas cosas las faghent bene finas in custu setore.
Escursione a "Sa Patada"
In Iscanu domìniga 21 de cabudanni s'at a fàghere s'escursione a "Sa Patada", chi cheret èssere unu momentu de cundivisione e de festa pro sos iscanesos e pro chie totu bi cheret partetzipare.
Si movet a sas 8 dae Carrera de Crèsia e a mesudie (h 12,00) si faghet sa Missa in "Sa Roca Traessa". A pustis b'at a èssere su gustu a base de berbeghe a buddu pro totu sos chi bi sunt.
A su sero, chie nde tenet praghere podet andare a bìdere sas grutas de sos Tedescos in "Sa Patada Cunzada" (m. 960).
Pro partetzipare e pro mandigare NON SI PAGAT NUDDA e seis totus invitados a custa die de festa.
"Mùsica Buena": unu biàgiu pro fàghere istare bene su coro
Chenàbura 29 de austu
a sas 9 e mesa de sero (h 21,30) in su teatru "Nonnu Mannu
" s'at a fàghere su cuntzertu "Musica Buena
".
Est
unu biàgiu peri sas istasiones de sa vida: su beranu frorende in sas
poesias de Tom Jobim; s'istiu chi iscòpiat in sos ammentos de Bruno
Martino e in su tangu de Astor Piazzolla; sa malinconia durche de
s'atòngiu in su swing frantzesu; su sonnu fungudu de s'ierru in sa
mùsica de autore italiana... e finas sa meravìgia de un'istasione chi no
esistit, in sa mùsica "de contaminatzione
".
"Mùsica Buena
" cheret èssere unu biàgiu pro fàghere istare bene su coro.
Anna Mulazzi (boghe) at a èssere acumpangiada dae su bassista Daniele Bagni.
S'intrada est lìbera e non si pagat nudda.
"Panes e Funtanas" IV editzione
Domìniga 24 de austu in Iscanu (loc. Sant'Antiogu "de sa benas") s'at a fàghere sa de IV editziones de "Panes e Funtanas", sagra de màndigos iscanesos fatos cun su pane organizada dae sa Pro Loco e patrotzinada dae su Comune.
Ite si màndigat ocannu? Su menu est custu:
"Pane incasau" (pane ladu cun bagna de tomata);
"Pane frissu in peta imbinada" (chivàrgiu cotu in sa petza posta a modde in su binu);
"Pane dorau" (pane de tzichi passadu in oos e frissu);
"Pabassinos antigos" (durche cun nughe e pabassa);
Binu o abba (o àtera bìbita).
Sa sagra comintzat a ora de mesudie (h 12 dae pagu prus a mancu), non b'at bisòngiu de prenotare e su menu cumpletu costat 10 èuros.
A
su sero, chie cheret podet partetzipare a sa novena de sant'Antiogu (sa
festa ocannu s'at a fàghere sa prima die de cabudanni).
Pro cale si siat crarimentu si podet telefonare a su nùmeru 346-9401834 o abbaidare in su situ www.prolocoscano.it.
Rock e limba sarda in su cuntzertu ROCKAS
Cras 9 de austu
in Iscanu (loc. Sant'Antiogu de sas benas
) s'at a fàghere su Festival de mùsica indipendente Rockas
organizadu dae sos giòvanos, chi ocannu est imbàtidu a sa de 6 editziones.
Sas band de ocannu sunt:
ONESLASHFIVE dae Iscanu
SUNSWEET BLUES REVENGE dae Aristanis (abbàida su vìdeu
)
LIMESTONE WHALE
dae Schwandorf in Germania (abbàida su vìdeu
)
OJM dae Treviso (abbàida su vìdeu
)
Sa novidade de ocannu est chi su cuntzertu si podet ascurtare finas in "diretta streaming
" in Ràdio Planargia
, e online in su situ http://www.radioplanargia.net/
.
A
su chi nos narant sos organizadores, sas cantzones ant a èssere
intramesadas dae cummentos e intervistas in sardu e inglesu. E poi nâ
nt·
chi a sos giòvanos sa limba sarda no lis agradat...
Universidade de Iscanu: su 90% de sos laureados at agatadu traballu intro de un'annu dae sa làurea
450 laureados in 15 annos de atividade, e su 90% at agatadu traballu intro de un'annu dae sa làurea.
No est pagu, pro un'universidade nàschida dae pagos annos e situada in una bidda de pagu prus de 1400 ànimas.
Su
Tzentru Multimediale Montiferru est nàschidu in Iscanu in su 1999 dae
un'idea de Giuseppe Rosa, chi oe est su diretore. In su matessi annu,
pro more de unu partenariadu cun su Politècnicu de Torino (https://didattica.polito.it/sdss.html)
,
benit a èssere sede ufitziale in Sardigna de su cursu de làurea in
Ingegneria informàtica e, a pustis, de totu sos cursos de làurea de I
livellu in Ingegneria (foras siat Ingegneria de sa Produtzione
industriale).
Una bella resurtada, podimus nàrrere. E ite nde pensant sos laureados? "Est un'universidade a misura d'uomo
- nos narat Carlo Cocco, chi benit dae Barì Sardo - B'at unu tutor chi
sighit unu pro unu sos istudiantes, e su traballu est bene organizadu
pròpiu ca s'istrutura est pitica. Deo mi bi so agatadu bene meda."
Carlo
s'est laureadu in su 2009 e oe est traballende, paris cun àteros 7
laureados de custa universidade, in un'azienda de Aristanis.
Ite tocat a fàghere pro s'iscrìere? In antis de totu tocat a fàghere s'iscritzione intro de sa prima die de cabudanni (01/09/2014 h 12,00
). A pustis b'at unu TEST de ammissione chi si podet fàghere o in su Politècnicu de Torino (abbàida sas datas
) o in Iscanu su 4 de cabudanni a sas 9 e mesa
de mangianu (h 9,30).
Chie nde cheret ischire de prus podet telefonare a su nùmeru 0785-329002 o mandare una mail a s'indiritzu segreteria@montiferru.it.
Sitos de riferimentu: www.montiferru.it e www.polito.it.
Pro sa gente manna de Iscanu, Sàgama e Sinnarìolo
Su Comune de Iscanu paris cun sos
Assòtzios locales at ammaniadu, pro su 17 de austu 2014, una festa pro
sa gente manna de Iscanu, Sàgama e Sinnarìolo.
S'at a fàghere sa Missa in Sant'Antiogu e, a pustis, si màndigat totu paris e b'at a àere atividade de animatzione.
Sos chi tenent prus de 65 annos podent dare s'adesione a su Comune issoro intro de su 07/08/2014.
Iscàrriga sa locandina
"Istamos paris". Programmatzione culturale de istiu
Publicamus su calendàriu cumpletu de sas manifestatziones culturales chi si faghent in Iscanu custu istiu 2014.
Sa programmatzione, fata de momentos de disaogu e de festa comunitàrios, incomintzat sàbadu 19 cun sa manifestatzione "Atopa a carrela" (ballos organizados dae su grupu folk "Montiferru").
S'Assessoradu a sa Cultura torrat
gràtzias a totu cussa gente (grupos, assòtzios, artistas, giòvanos e
bighinados intreos) chi ponent a disponimentu su tempus e su traballu
issoro pro allegrare sos seros de paesanos e de turistas.
Chie cheret podet iscarrigare su calendàriu
de sas manifestatziones, chi ant a sighire finas a primos de cabudanni.
Su primu coju in sardu
Dae su mese de làmpadas de su 2014
sos Iscanesos chi nde tenent praghere si podent cojuare cun ritu
bilìngue. L'at istabilidu sa delìbera aprovada su 10 de làmpadas, chi
permitit a chie lu pedit de si cojuare cun fòrmula dòpia
(sardu/italianu).
Sos
primos chi si nde sunt bàlidos sunt Antoni Dettori e Antonella Murtas, chi
si sunt cojuados su 21 de làmpadas in presèntzia de su Vitze-Sìndigu
Antoni Flore.
Ambos duos
giòvanos, ambos duos amantiosos de sa bidda e de sas traditziones suas,
Antoni e Antonella, informados dae s'Ufìtziu Limba Sarda de custa
possibilidade, ant aderidu cun cuntentesa manna.
Pro
ite l'ant fatu? "Nos est pàrsidu naturale" narat Antoni cando bi lu
preguntamus "ca cussu fiat unu de sos momentos prus importantes de sa
vida nostra, unu momentu in ue essiant a campu sos sentidos, sos valores
prus mannos. Nois cussu momentu lu cherìamus vìvere in sa limba de su
coro, de sas raighinas nostras".
"Deo"
narat Antonella, chi est a canta a tènnere su primu fìgiu "nch'apo
vìvidu in Continente pro 12 annos, e in cussos annos apo cumpresu cantu
istimaia onni cosa de sa terra mia, incomintzende dae sa limba (apo
comintzadu a la faeddare pròpiu inie). Duncas m'est pàrsidu naturale a
fàghere unu passu che custu. E sas fòrmulas rituales, naradas in sardu,
mi pariant prus mias".
Augurende
ogni bene a custos isposos, nois comente Ufìtziu Limba Sarda isperamus
chi de custos cojos in sardu dae como in dae in antis si nde fatzant
meda.
Iscàrriga sa pergamena bilìngue
Maria Spissu esponet in su Museu Universitàriu de Alicante
Su limbàgiu segretu de sas fèminas tzinesas, su Nü shu,
chi at arriscadu de isparire cando est morta s'ùrtima chi lu
cumprendiat, est protagonista de sa mustra fata in Alicante (Museu
Universitàriu de Arte Contemporànea) dae Maria Spissu Nilson.
Su Nü shu est nàschidu in su 1600 pro dare boghe a sas giovaneddas "cundennadas a s'isposare".
In unu tempus in ue sa fèmina contaiat prus pagu chi non sos catzeddos ("Mègius a tènnere unu cane chi no una fìgia fèmina" narat unu ditzu tzinesu), su Nü shu
est istadu s'ùnica manera pro chi issas puru esserent fatu intèndere sa
boghe issoro ricamende sas paràulas segretas in mucadores, fardas e
ventàllios.
Maria Spissu Nilson
est originària de su Montiferru (sa mama, Francesca Moro, fiat iscanesa)
e at tentu sa formatzione artìstica sua in sa Open University e in sa
Tate Modern de Londra. At fatu mustras in USA, Argentina, Grècia,
Frantza, Ispagna, Inghilterra e Giappone.
Si cheres carchi informatzione in prus in contu de su limbàgiu Nü shu
leghe inoghe
e inoghe
.
Est de ratza iscanesa, su mègius istudiante de Yale
Est fìgiu de un'iscanesa, su mègius istudiante de Yale.
Enrico Ferro, 22 annos, vivet in Casteddu e su 19 de maju s'est laureadu summa cum laude in una de sas universidades prus prestigiosas de su mundu.
Ma
non bastat: sa matessi die at bìnchidu finas su prèmiu Alpheus Henry
Snow, chi si dat a su laureadu chi pro resurtados acadèmicos, caràtere e
personalidade est postu a modellu pro totu sos àteros istudiantes.
Lu
cheriant in 28.000, cussu prèmiu, ma l'at bìnchidu unu Sardu. Antzis,
l'at bìnchidu unu Sardu de ratza iscanesa, e duncas nos est dovere a lu pònnere in custu blog.
Cursu de fotografia de base
Sa Consulta de sos Giòvanos de Iscanu paris cun s'Assòtziu Fotogràficu Kairòs proponet su primu cursu de fotografia de base.
Su cursu, isponsorizadu dae su Comune, at a comintzare su 24 de maju e s'at a fàghere ogni sàbadu a sas 6 (h 18,00) in su teatru "Nonnu Mannu". Sas letziones sunt 12, e su cursu previdet 2 essidas fotogràficas.
Podet partetzipare chie tenet una reflex analògica o digitale, o una fotocamera bridge cun impostatzione manuale.
Pro partetzipare non si pagat nudda e su nùmeru de iscritos non podet sobrare sas 15 persones.
Chie est interessadu podet telefonare a custos nùmeros: 380-2109899 (Damiano); 347-8066013 (Antioco).
"Nadale iscanesu 2013"
Su Comune de Iscanu, paris cun sa Pro Loco, sa Consulta de sos Giòvanos e s'Assòtziu de Voluntariadu "La Sorgente", organizat ocannu puru su "Nadale iscanesu 2013". Sas atividades in programma sunt sas chi sighint:
Giòbia 12 de nadale a sas 3 (h 15,00) in su Teatru Nonnu Mannu: totu sos pitzinnos sunt invitados a partetzipare "a sa covatzedda";
Domìniga 22 a sas 4 (h 16,00) in su Teatru Nonnu Mannu: FILM "I Croods";
Domìniga 22 a sas 9 de sero (h 21,00) in su Teatru Nonnu Mannu: FILM "Lo Hobbit, un viaggio inaspettato";
Giòbia 26 a sas 4 e mesa (h 14,30) in su Teatru Nonnu Mannu: SUPERTÒMBOLA DE NADALE;
Sàbadu 28 a sas 3 (h 15,00): PRESÈPIOS, ZAMPOGNAS E TZICULATE, biàgiu peri sa bidda (movende dae Carrera de Crèsia) pro abbaidare sos "presèpios de carrera". A tardu, s'at a atopare a Carrera de Funtana pro bufare unu tziculate caldu cumbidadu dae sa Consulta de sos Giòvanos.
Domìniga 5 de ghennàrgiu a sas 6 de sero (h 18,00) in su teatru Nonnu Mannu: CUNTZERTU DE NADALE cun Maria Giovanna Cherchi. A pustis s'ant a premiare sos presèpios prus bellos.
"Sos cuntratos agràrios eris e oe. Insìdias e oportunidades"
Chenàbura 13 de nadale a sas 6 de sero (h 18,00) in su teatru "Nonnu Mannu" de Iscanu s'at a fàghere s'addòbiu formativu "Sos cuntratos agràrios eris e oe. Insìdias e oportunidades".
S'addòbiu,
organizadu dae s'Assessoradu a s'Agricoltura e dae s'Ufìtziu Limba
Sarda, cheret dare a sa gente de campagna (pastores, massajos e meres de
sos terrinos) informatziones craras in contu de vìnculos e
oportunidades de sos cuntratos agràrios a dies de oe.
Banne Sio (funtzionàriu Confagricoltura, autore de su libru "Sos cuntratos de pastoriu") at a faeddare de comente sunt cambiados in su tempus sos cuntratos de pastoriu e de tzerachiu.
Angela
Franca Fenu (avocadu) at a ispiegare comente si orientare intre sos
vìnculos de sos afitos e sa libertade de sos 'patos in dèroga'.
S'addòbiu est abertu a totus.
Iscàrriga sa locandina.
In 15 dies si festant 213 annos
Su mese de santandria benit chi est mese bonu meda pro nàschere.
In
Iscanu su 13 de custu mese "tzia" Nannedda Chessa at festadu sos 107
annos, e oe (30 de santandria) "tzia" Peppedda Serra festat sos
106.
Bellu est a
ammentare su contu de cando "tzia" Nannedda, pitzinna de unos vinti
annos, pro pregare vida a su babbu moribundu aiat pedidu a Deus de dare a
issu 10 de sos annos suos. Su babbu, sanadu, fiat duradu àteros deghe
annos ma Nannedda si fiat ismalaidada meda.
Una
note l'est essidu in bisione un'ànghelu, chi l'at naradu "A bi cheres
bènnere cun megus, o cheres durare àteros chentu annos?". E Nannedda:
"Nono, pro como non bi chèrgio andare, cun tegus. Mi chèrgio cominigare
pro àteros chentu annos". E paret chi gasi siat andende...
Ite
lis podimus augurare, a custas betzeddas nostras? A dughentos annos nos
paret tropu, e tando lis auguramus chi sos annos chi lis abarrant siant
prenos de s'istima e de s'amore de parentes, amigos e de chie totu las
cheret bene. AUGÙRIOS MANNOS!
Presentada libru "Letteratura e civiltà della Sardegna" de Francesco Casula
Domìniga 17 de santandria
a sas 6 de sero (h 18,00) in su teatru "Nonnu Mannu"
s'at a fàghere sa presentada de su libru "Letteratura e civiltà della Sardegna"
de Francesco Casula.
Custu
libru, pensadu pro chie totu cheret connòschere sa literadura sarda e
sa "costante resistentziale" chi essit a campu in totu sas òperas
artìsticas fatas in Sardigna, est unu trastu indispensàbile pro totu sos
mastros (màssimu pro sos professores de iscola mèdia e superiore).
Iscàrriga sa locandina
Cuncursu "Antoni Piludu" 2013 - Elencu binchidores
Sàbadu 26 de santugaine in Iscanu s'est fata sa premiatzione de su cuncursu de poesia sarda "Antoni Piludu", promòvida dae s'Amministratzione comunale e coordinada dae s'Ufìtziu Limba Sarda.
Custa
manifestatzione tenet 30 annos de vida ca est nàschida in su 1984, ma
(essende chi non si faghet ogni annu) est imbàtida a sa de XX editziones
e in custos annos at bidu sa partetzipatzione de nùmenes connotos e de
poetas pagu connotos bènnidos dae ogni logu de Sardigna.
Sa
presidente de sa Giuria (formada dae espertos iscanesos chi ant
traballadu sena cumpensu perunu) fiat sa d.ssa Mariangela Brisi.
Su
bandu fiat articuladu in tres setziones: poesia in rima, poesia in
versos lìberos e setzione pro sos pitzinnos de iscola. A custa setzione
b'at partetzipadu unos vinti pitzinnos (su prus de Santu Lussurzu pro
more de s'impignu mannu postu dae sas maistras lussurzesas) e sa Giuria
los at chertos premiare a totus pro sa sensibilidade chi ant tentu
tratende sos temas e pro s'impignu chi ant postu poetende in limba
sarda.
Sa manifestatzione, momentu de
festa pro iscanesos e furisteris, l'at presentada Antiogu Milia e est
incomintzada cun sa sigla "Mama Terra" cantada dae Antoni Dettori.
Si
torrat gràtzias pro s'impignu a sa Giuria, a totu sos giòvanos chi ant
collaboradu e a sa Consulta Limba Sarda pro sos bonos cussìgios.
Premiatzione cuncursu de poesia sarda "Antoni Piludu"
Sàbadu 26 de santugaine 2013 a sas 5 e mesa de sero (h 17,30) in su teatru "Nonnu Mannu" de Iscanu s'at a fàghere sa premiatzione de su cuncursu de poesia sarda "Antoni Piludu".
Su
cuncursu, nàschidu in su 1984, ocannu est imbàtidu a sa de XX
editziones e at bidu in sos annos sa partetzipatzione de poetas connotos
chi benint dae totu sa Sardigna.
S'organizatzione est patrotzinada dae su Comune de Iscanu e coordinada dae s'Ufìtziu Limba Sarda.
Sa Giuria est cumposta dae poetas iscanesos chi ant fatu custu servìtziu sena retzire cumpensu perunu.
Si
torrat gràtzias a sa Consulta Limba Sarda pro sos cussìgios e a totu
sos giòvanos impignados pro sa bona resurtada de custa atividade.
A sas primas friscuras
A sas primas friscuras in Iscanu torrant a comintzare sas manifestatziones de s'atòngiu.
Ocannu, in prus de sas presentadas de libros e de sa premiatzione de su cuncursu de poesia sarda "Antoni Piludu" chi est imbàtidu a
sa de XX editziones, s'Assessoradu a sa Cultura organizat
manifestatziones cullegadas a sa 'cultura materiale': sos giòvanos ant a
bìdere sa binnenna antiga e s'arte de tèssere sos tapetos, e ant a
imparare su giogu de sas "Istrampadas" (giogu antigu meda de sos pastores, chi oe est reconnotu finas dae sa CONI).
E su 30 de santandria (sa die chi si tocant sos binos) sa Consulta de sos Giòvanos organizat sa "Festa de su binu nou". Atentzione a sas imbriagheras.
Datas e oràrios si podent lèghere in sa locandina
.
Imparare a iscrìere in sardu sena ti mòvere dae domo tua? Como faghet
Pro totu sos amantiosos de sa limba
sarda, pro chie cheret imparare a iscrìere ma non tenet su tempus de
partetzipare a sas letziones, pro chie cheret connòschere mègius comente
funtzionat sa limba nostra, giòbia chi benit in Iscanu amus a
presentare "Dischente", su primu cursu e-learning in limba sarda.
Aprontadu
dae sa Provìntzia de Aristanis, "Dischente" est unu cursu on-line chi si podet fàghere dae domo cun àsiu e sena pagare nudda.
Agabbadu su cursu, onni dischente podet dare s'esàmene e leare s'atestadu.
In s'addòbiu de giòbia (10 de santugaine) amus a presentare custu cursu e ispiegare comente funtzionat.
Chie totu est interessadu a partetzipare si podet presentare a sas 3 (h 15,00) in s'àula de su Consìgiu de su Comune de Iscanu.
Pro partetzipare non si pagat nudda e non b'at bisòngiu de s'iscrìere in antis.
Cuntzertu literàriu in ammentu de su poeta Antoni Piludu
Sàbadu 31 de austu 2013, a sas 9 e
mesa de sero (h 21,30) in s'anfiteatru comunale de Iscanu (in pratza
Montrigu de Reos) s'at a fàghere su cuntzertu literàriu "Maria Mama de s'Onnipotente
" in ammentu de su poeta iscanesu Antoni Piludu.
Partètzipant: Clara Farina, Eugenio Lugliè, Claudio Gabriel Sanna, Mario Fragiacomo, Luca Mastinu, Ilario Frau.
Collàborant: Su Cuncordu Iscanesu
e Elighelande Teatro.
Sas poesias sunt de Antoni Piludu e su sèberu de sos testos l'at fatu Antoni Piras (Ninni).
Presentat Gianfranco Delogu.
Festa de S. Antiogu
Domìniga 25 de austu
, pèsperu de sa festa de S. Antiogu, sa Pro Loco de Iscanu organizat sa sagra "Panes e funtanas"
,
chi at a dare a chie partètzipat sa possibilidade de connòschere unos
cantos màndigos tìpicos de Iscanu (in manera particulare sa peta imbinada,
su pane dorau
, sas covatzas cun gelda
e sos pabassinos antigos
).
In Iscanu sighint sas manifestatziones de istiu,
patrotzinadas dae s'Assessoradu a sa Cultura e aparitzadas dae su bighinadu de
).


c: text/html

text:
mercoledì 15 maggio 2013
BINCHIDORES de su PRÈMIU PINTORE
de Diegu Corràine
Ant a èssere presentes sos binchidores , sa famìlia Pintore, sas Editziones Papiros, amigos de GF Pintore, iscritores, giornalistas e amigos de sa limba sarda.
Bos invito a èssere presentes in custa manifestatzione e bos prego de nd'informare sos amigos bostros:
Editziones Papiros e Comuna de Irgoli
ant a annuntziare
sos BINCHIDORES de su
“PRÈMIU PINTORE” de giornalismu in sardu
(in ammentu de su giornalista e iscritore Giuanne Frantziscu Pintore, mortu in su 2012),
sabadu 18 de Maju 2013
in sa sala cunsiliare de sa Comuna de Irgoli
a sas h. 18,30.
Sos binchidores ant a retzire 100 € peròmine de prèmiu e unu sìmbulu apòsitu in tzeràmica fatu dae s’artista Mimmo Bove.
--
PAPIROS Editziones
Tel. cell. 0039-349-6726349
Nùgoro
Pubblicato da Atropa belladonna a 13:00
Etichette: Blog, Gianfranco Pintore, Letteratura sarda

robotstxt: allowed

filter: keep


text:
domenica 31 marzo 2013
Candu, in su 1997, ddu naraat fintzas Milton Friedman ca a intrai in s'Euro fiat una tontesa.
Po ita ca sa chistioni custa est : ma si sciiat ca dda finiaus aici?
E torra. Giai si sciiat.
Totus is economistas in gratzia de Deus, ddu naraant ca fiaus faendi tontesas.
Oi chistionaus de Milton Friedman, ateru premiu Nobel americanu.
Issu iat castiau s'Ameria e a pustis s'Europa : po ita a tenniri totus su propiu dinari po is stadus europeus est una tontesa e invecias po is stadus americanus est cosa futa?
Is arrexonis funt una bella pariga ma torrant totus a sa propiu chistioni : sa capatzidadi de s'aprigai in pari dae is sciusturas chi ndi benint dae foras.
Cali funt is diversidadis intra s'unioni monetaria europae e cussa americana?
1) Is stadus, in Europa, funt diferentis a beru e non po pagus cosas (linguas diferentis, ideis diferentis, leis diferentis, interessus diferentis) e custu axudat su mercau de su trabballu a abarrai cirdiu.
2) Is politicas chi aconciant o sconciant is cosas, in Europa, ddas faint is stadus unus po unus e non sa Comissioni Europea.
3) Personas e capitalis, in Europa, si movint dae stadu a stadu cun meda prus dificoltadi (su mercau liberu est ancora unu bisu).
E duncas comenti si serrat sa chistioni?
Ca po ndi aciupai is sciusturas chi benint dae foras, sa manera prus sabia po onnia stadu est a manixai su cambiu. Cosa chi tenendi totus su propiu dinari non fait prus a fai.
In su 1997 Friedman naraat ca is stadus chi de prus s'acostaant a sa bisura chi serbiat po tenniri su propiu dinari fiant sa Germania, s'Austria e su BeNeLux.
Arratza de bruscia custu Milton Friedman ... totus is aterus stadus chi non iat arremonau e funt in s'Euro funt in crisi niedda ...
«The drive for the Euro has been motivated by politics not economics. The aim has been to link Germany and France so closely as to make a future European war impossible, and to set the stage for a federal United States of Europe. I believe that adoption of the Euro would have the opposite effect. It would exacerbate political tensions by converting divergent shocks that could have been readily accommodated by exchange rate changes into divisive political issues.»
«Su chi at portau a fai s'Euro est stetia sa politica, non s'economia. Boliant arribbai a acapiai a pari sa Germania e sa Frantza aici a strintu chi non si iant a essiri potzias fai prus sa gherra pari pari e aprontai is Stadus Unius de Europa. Pensu chi invecias a intrai in s'Euro iat a fai propiu a s'imbressi. Iat a ingraiai is tensionis politicas chi ndi benint dae is problemas chi onnia stadu arricit in manera diferenti e chi si iant a podiri aconciai manixendi su cambiu.»
Mitzas abi apu piscau
sabato 30 marzo 2013
Candu su Ministeru de su Tesoru e sa Banca de Italia iant sciusciau sa coja.
In antis de su 1981, candu su Ministeru de su Tesoru non nci dda faiat a bendiri in su mercau totus is billetus de depidu chi iat pensau de bendiri (BOT, BTP e aici sighendi) po pagai su deficit, sa Banca de Italia fiat tenta a si ddus comporai e po fai cussu depiat fai dinari nou, custu poderaat is interessus bascius.
In su 1980 fiat intrau Ministru de su Tesoru Beniamino Andreatta e luegu e totu sa bisura europeista de issu iat a ai cambiau is cosas po sempiri, faendi cresciri cussu chi po medas oindii est su problema prus mannu : su depidu publicu.
S'Italia fiat imperrendi sa genna de su SME (su babbu de s'Euro) e tocaat a dda sciusciai cussa coja maradita.
Po ita ca, cun su Ministeru e sa Banca foras de pari, sa Banca non iat a ai prus fatu totu cussu dinari chi serbiat po comporai su depidu de su Ministeru, su tanti de dinari chi curriat iat a essiri stetiu firmu e aici si iat a essiri poderau firmu su tassu de cambiu.
Fiat cussu chi serbiat a su SME e cussu at fatu Andreatta.
Fiat cussu chi serbiat a su SME e cussu at fatu Andreatta.
Est ca insandus non si naraat ancora, sinunca ddi dexiat a nai "nosi ddu domandat s'Europa!" comenti si narat oindii.
Labai comenti est cresciu su depidu/PBN - Prodotu Brutu Natzionali dae candu Ministeru e Banca funt foras de pari e fintzas a su 1994, in su graficu asuta (sa linia asula).
E insandus unu podit nai : si est cresciu su depidu, at a essiri poita ca est cresciu puru su chi s'est spendiu! No est faula.
Su chi s'est spendiu est abarrau firmu e est cresciu comenti est cresciu su PBN nudda de prus, nudda de mancu.
Castiai in su graficu asuta is annus intra su 1980 e su 1994, chi funt is annus chi su depidu est cresciu (comenti si biit in su graficu in susu).
Sa linia asula est sa spesa currenti primaria (duncas su chi costant is servitzius de su stadu), sa linia birdi est sa spesa c/capitali (investimentus).
Su chi est cresciu funt is interessus (sa linia arrubia).
Duncas su depidu est cresciu ma sene spendiri de prus, a interessus.
Arratz'e cosa. A sciusciai una coja si nc'arrimitiri.
Mitzas abi apu piscau
La spesa pubblica al bar dello Sport - Alberto Bagnai
Il divorzio tra Tesoro e Bankitalia e la lite delle comari - Beniamino Andreatta
giovedì 28 marzo 2013
Is tedescus ddu sciant su chi costat ...
Castiendi onnia dii su chi sutzedit in su mundu de s'Euro (Cipro, Grecia, Italia, Spannia, Irlanda, Portogallo) a onniunu pensu chi ddi bengiat sa gana de ddu pregontai : ma fait a andai a innantis aici?
Po ita ca est securu ca acapiendi a pari cun su propiu dinari, stadus diferentis e chi currint a velocidadis diferentis, podint nasciri problemas. E si is problemas nci funt, comenti tocat a ddus cumbatiri?
E sicumenti ca is tedescus in su mundu de s'Euro funt is prus togus, tocat sempiri a imparai dae issus! Comenti?
Facili, castiendi su chi ant fatu, ca annus fait issus su problema dd'ant tentu in domu, miga est brulla!
Candu nd'ant sciusciau su muru de Berlino e ant torrau a ponniri in pari is duas Germanias si funt agataus aici : duus stadus diferentis e chi curriant a velocidadis diferentis e chi depiant inghitzai a curriri in pari.
Sa Germania Ovest fiat prus arrica e sa Germania Est prus pobera, gei si sciit, ma castiaus is numurus asuta chi amostrant su PBN - Prodotu Brutu Natzionali reali (pretzius de su 1991) pro capite intra su 1991 e su 2003.
Si biit comenti, in una bella pariga de annus Ovest e Est si siant incarreraus po aprobiai a su stessu puntu, arresighendi meda is diferentzias.
Non funt arribbaus a essiri ogualis, ma cantu sa cosa siat cambiada giai s'apubat beni.
Si ndi tiraus a Berlino (chi est abarrada prus o mancu comenti fiat) totus is aterus logus de sa Germania Est, funt crescius e meda puru.
E funt crescius a solus a PBN reali pro capite?
Una de is arrexonis est ca meda genti (sene trabballai) s'est movia dae Est po andai a trabballai a Ovest e custa est matematica scheta : si nc'at prus pagu genti su PBN reali pro capite crescit.
Ma si castiaus su graficu asuta, nosi amostrat totu su dinari (a brutu) in miliardus de Euro moviu annu po annu dae sa "Germania arrica" po axudai a sa "Germania pobera" dae su 1991 a su 2003.Est unu muntoni de dinari, «A lot of money!».
Sa chistioni non est tanti po ita dd'ant fatu (tocaat a ddu fai a marolla) ma prus a prestu, si totu cussu dinari siat stetiu spendiu beni, e siat serbiu a beru po ndi strantaxai s'Est e ddu fai bessiri forti che s'Ovest.
Parrit chi non siat aici.
Primu cosa, cussu dinari po su prus est stetiu spendiu in «social benefits» narant issus, chi iant a essiri pensionis e disocupatzioni e duncas sa genti dd'at spendiu giai totu po biviri.
Secunda cosa, is investimentus in s'Est ndi torraant su dinari meda prus pagu de s'Ovest e fiant manixaus po su prus in setoris (e.g. chimica) chi abbruxaant meda dinari e produsiant pagu pagas.
Sa de tres cosas invecias est ca su mercau de su trabballu a Est s'est aderetzau luegu e totu cantu a leis e a pagas, chi funt crescias comenti fiant a Ovest, ma non s'est aderetzau a produtividadi.
In su 2004 (s'annu chi ant scritu su documentu chi agatais a sa fini) duncas parriat chi sa Germania Est iat a ai sighiu po meda ancora a tenniri abisongiu de su dinari (a gratis) chi beniat dae sa Germania Ovest, po biviri. Pascii si is cosas ant a essiri cambiadas in custus annus ... iat a tocai a pregontai a is tedescus. Ca issus ddu sciant ita costat a si ponniri in pari.
Mitzas abi apu piscau
Transfers to Germany's eastern Länder: a necessary price for convergence or a permanent drag? - Heinz Jansen
mercoledì 27 marzo 2013
Ma a is polacus ddis cumbenit a intrai?
Totu in d'unu chi seus abillendi a Cipro in su mentris chi nci afungat, tocat a marolla a castiai prus a susu, ca is polacus funt incarendisi in su mundu de s'Euro. Sa genna issus dda iant lassada afacada dae candu s'Euro est nasciu e immoi tocat a scioberai de dda imperrai o de dda serrai.
E duncas, lassaus a perdiri totus is cosas malas chi funt sutzedendi cun s'Euro, ca ndi intendeus po fintzas tropus a diis ... ma custus polacus, comenti staint? Sa crisi tocaus ddus at? Ddis at a cumbeniri a intrai?
Su chi si scoberrit, spantat.
Sa crisi ddus at tocaus, certus, comenti at tocau a totus, ma prus pagu meda, po ita ca issus si ndi funt strantaxaus luegu e totu, in su mentris chi s'Europa de s'Euro fiat afunghendinci.
Su graficu de asuta amostrat su PBN - Prodotu Brutu Natzionali reali (pretzius de su 2008) de sa Polonia (linia arrubia) e de s'Europa de s'Euro (linia asula).
Sa beridadi est ca issus non ant mai smitiu de cresciri, totu a su prus, invecias de sa crisi est ponendi-ddis su frenu s'austeridadi (a issus puru ...) dae pagu tempus.
E comenti est chi ant fatu a poderai aici?
De securu una de is cosas chi ant fatu est a fai balliri prus pagu (svalutendi) su dinari de issus (su Zloty) po guadangiai cumpetitividadi comenti iaus giai nau ca fait a fai candu si podit manixai su cambiu.
Labai in su graficu asuta comenti est andau su pretziu de su Zloty cunfrontas a s'Euro, prus che totu a sa fini de su 2008 e fintzas a su 2009, candu sa crisi fiat inghitzendi.
Intrendi in s'Euro est securu ca ant a perdiri una de is cosas chi ddis at permitiu de non nci afungai in paris a totus is aterus.
Krugman at scritu «But its leaders remain determined to give disaster a chance» e at a finiri ca at a teniri arrexoni, po ita ca a is chi guvernant, si is cosas andant beni, ddis praxit sempiri a donai una possibilidadi a su sciasciu, est prus forti de issus.
Aeus a biri.
Aeus a biri.
Mitzas abi apu piscau:
Poland Is Not Yet Lost - Paul Krugman
The euro has been a massive failure. So why does Poland want in? - Dylan Matthews
martedì 26 marzo 2013
Cipro nd'at fatu atzicai po fintzas a Krugman!
A ligiri custas cosas scritas dae Paul Krugman, unu paghiteddu s'abarrat spantaus, po ita ca issu non est mai stetiu durci cun s'Euro (antzis) nin cun s'Unioni Europea, ma s'urtimu furriu chi faiat onnia borta fiat ca po cantu is cosas fessant andendi mali, tocaat a aderetzai is tontesas (s'austeridadi prus che totu) po dda sarvai a s'unioni monetaria, chi sighit a essiri unu bisu politicu e cun s'economia nc'intrat pagu cosa.
Ma si biit ca de bisura custa borta Cipro est niedda a beru ... e giai si cumprendit puru : bancas serradas fintzas a candu non si sciit; genti disisperada; politicus chi non sciint ita manu si ndi donai.
Krugman ddu narat craru craru :
«yes, Cyprus should leave the euro. Now.»
«eja, Cipro ndi iat a depiri bessiri dae s'Euro. Immoi e totu.»
Is arrexonis non funt tostadas a cumprendiri.
Si abarrant in s'Euro dd'ant a finiri luegu in una depressioni chi ddus at a impresonai po annus e annus in su mentris chi circant de ndi torrai a strantaxai unu setori de esportatzioni po ita ca :
- castiedi su cumerciu chi tenint cun is strangius, si biit ca est fatu sceti de duus setoris de esportatzioni, cussu de is bancas (e ndi dd'ant sciorrocau in custas diis) e cussu de su turismu;
- sa troika est domandendi-ddis ancora prus austeridadi, chi nci ddus at a afungai de prus puru (Krugman narat ca non si iat a spantai chi su PBN - Prodotu Brutu Natzionali arreali de issus nd'aessat calau de su 20%).
E duncas ita iant a depiri fai?
Krugman narat ca po issu ndi iant a depiri bessiri luegu e totu dae s'Euro, iant a depiri svalutai su dinari de issus preghendi chi is pretzius bascius fatzant arribai turistas meda e iant a depiri torrai puru a trabballai is sartus po circai de produsiri atera cosa dae bendiri a is strangius.
Krugman finit narendi cumenti si fait a ndi bessiri dae s'Euro : poderendi is bancas serradas calincuna dii in prus (ca tanti su dannu immoi est giai fatu), faendi su dinari nou in cussas diis e in su mentris manixendi su dinari eletronicu.
Ma non iant nau ca non iat a ai mai fatu a ndi bessiri dae s'Euro?
Mitzas abi apu piscau :
domenica 24 marzo 2013
Ma s'austeridadi, profetu fait?
«Austerity or not Austerity : that is the question!»
Una cosa nosi dd'ant fata cumprendiri : ca seus spedritziaus!
E ca is stadus depint arrespramiai po circai de aderetzai is cosas, ca su dinari non fait a ddu fai a perdiri. Nci dd'ant fata is tedescus aeus nau e duncas tocat a nci dda fai totus!
Aici nosi funt narendi dae unus cantus mesis.
Ma berus est ca a arrespramiai fait profetu sempiri?
Sene nci pensai iaus a nai ca giai. Candu mai a arrespramiai at fatu dannu?
Ma sa beridadi non est sempiri paris paris aici e sa sorti nostra est sceti ca is chi ndi sciint, fatu fatu nosi narant comenti funt is cosas : Krugman est unu de custus.
Ma sa beridadi non est sempiri paris paris aici e sa sorti nostra est sceti ca is chi ndi sciint, fatu fatu nosi narant comenti funt is cosas : Krugman est unu de custus.
Calincuna cida fait, su FMI - Fundu Monetariu Internatzionali (IMF - International Monetary Fund) at publicau unu documentu abi narat unas cantu cosas e Krugman nd'at bofiu scriri luegu e totu in su blog cosa sua.
Su chi narat Krugman est ca si unu stadu cun depidu meda (e totus is stadus chi iant a depiri arrespramiai funt cussus chi tenint depidu meda) e in crisi economica, inghitzat s'austeridadi, est giai securu chi sutzedat cosa mala po unus cantus annus prus che cosa bona, po ita ca s'austeridadi parat unu latzu chi si stellat a lestru : su raportu deficit/PBN (Prodotu Brutu Natzionali) invecias de s'abasciai, at a sighiri a cresciri.
Chi est a su imbressi de su chi si iat a bolliri fai cun s'austeridadi.
Po ita sutzedit? Po ita ca s'economia in crisi est giai debili de sei e produsit pagu arricavus. In prus tirendinde-ddi parti de spesa publica su PBN non at a fai ateru che calai prus de cantu ndi calat su deficit. Duncas su raportu deficit/PBN crescit. Matematica scheta, nin prus nin mancu.
Krugman po ddu spiegai e s'est inventau unu stadu chi si tzerriat Osbornia.
S'Osbornia (su graficu in basciu) inghitzat cun unu depidu chi est su 100% de su PBN, chi, lassau stai (ponendi in contu chi cresciat de unu 2% cun su 2% de inflatzioni) sighit aici e totu (sa linia arrubia).
Si invecias a s'Osbornia dda carcaus a austeridadi po 5 annus, stringendi de su 1% de su PBN onnia annu, cun unu moltiplicadori de 1.3 (is stimas narant ca prus o mancu at a essiri de aici) aeus a tenniri calincuna cosa chi assimbillat a sa linea asula.
E immoi torraus a su FMI. Ita naraat in cuddu documentu?
«Although this effect is not long-lasting and debt eventually declines, it could be an issue if financial markets focus on the short-term behavior of the debt ratio, or if country authorities engage in repeated rounds of tightening in an effort to get the debt ratio to converge to the official target.»
Chi tradusiu est :
«Mancari custu efetu non tirit a longu meda e su depidu finat a beru po ndi calai, iat a podiri essiri unu problema si is mercaus finantziarius funt interessaus a su chi sutzedit luegu e totu o si is autoridadis de unu stadu ant cresciu s'impinniu stringendi e stringendi po arribai a su raportu de depidu ogualis a su bersalliu oficiali.»
Mitzas abi apu piscau :
The IMF on the Austerity Trap
The Challenge of Debt Reduction during Fiscal Consolidation
sabato 23 marzo 2013
Depeus imparai dae is tedescus?
Dexi annus fait sa Germania non fiat de securu comenti est oindii.
Fiat impresonada in sa recessioni (in su mentris chi is aterus stadus europeus inghitzaant a ndi bessiri), sa genti chi teniat sene fai nudda fiat de prus de sa media europea, non nci dda faiat a arrespetai is arregulas europeas de bilanciu e po cussu nci scasseddaat cun su deficit (su deficit, cunfrontas a totu su chi spendit unu stadu, est sa parti chi non arrennescit a pagai cun su chi guadangiat e po dda pagai fait a depidu).
Oindii invecias, medas narant ca iaus a depiri fai totus che issus.
Berus at a essiri? Ita est sutzediu deaveras in custus dexi annus innias chi ddus at fatus bessiri aici fortis?
Po ddu cumprendiri tocat a non ghetai a pari duas cosas :
- su chi at potziu fai su guvernu po ammeliorai is cosas;
- su chi non podiat fai su guvernu po ammeliorai is cosas.
Su guvernu teniat unu poderi sceti, prus che totu : podiat spendiri prus pagu po aconciai is contus.
In su 2003 issus teniant unu deficit de su 4% de su PBN - Prodotu Brutu Natzionali (GDP - Gross domestic product). Pensendinci oi, non parrit meda, ma dexi annus fait, fiat prus de sa media europea. Immoi issus funt paris paris cun su bilanciu, invecias is aterus stadus nci scasseddant cun su deficit meda prus de is tedescus dexi annus fait.
E duncas sa cosa chi podiat fai su guvernu, dd'at fata : at spendiu prus pagu. In su 2003 su guvernu tedescu spendiat prus o mancu su 46% de su PBN, chi fiat de prus de sa media europea. Nci dd'ant fata a spendiri su 5% in mancu de su PBN in 5 annus e duncas, a su espuru de sa recessioni manna, cun sa spesa publica, fiant unu de is stadus postus mellus.
Oindii invecias, medas narant ca iaus a depiri fai totus che issus.
Berus at a essiri? Ita est sutzediu deaveras in custus dexi annus innias chi ddus at fatus bessiri aici fortis?
Po ddu cumprendiri tocat a non ghetai a pari duas cosas :
- su chi at potziu fai su guvernu po ammeliorai is cosas;
- su chi non podiat fai su guvernu po ammeliorai is cosas.
Su guvernu teniat unu poderi sceti, prus che totu : podiat spendiri prus pagu po aconciai is contus.
In su 2003 issus teniant unu deficit de su 4% de su PBN - Prodotu Brutu Natzionali (GDP - Gross domestic product). Pensendinci oi, non parrit meda, ma dexi annus fait, fiat prus de sa media europea. Immoi issus funt paris paris cun su bilanciu, invecias is aterus stadus nci scasseddant cun su deficit meda prus de is tedescus dexi annus fait.
E duncas sa cosa chi podiat fai su guvernu, dd'at fata : at spendiu prus pagu. In su 2003 su guvernu tedescu spendiat prus o mancu su 46% de su PBN, chi fiat de prus de sa media europea. Nci dd'ant fata a spendiri su 5% in mancu de su PBN in 5 annus e duncas, a su espuru de sa recessioni manna, cun sa spesa publica, fiant unu de is stadus postus mellus.
Ma su problema issoru non fiat sa spesa publica, su problema mannu fiat ca sa Germania (naraant) iat perdiu competitividadi po ita ca is pagas fiant tropu artas e una borta chi funt intraus in su € non dda podiant prus aconciai manixendi su cambiu de su dinari.
Comenti funtzionat sa cosa?
Naraus chi unu produtori depat bendiri su chi produsit in unu mercau abi puru aterus bendint sa propiu cosa. Est craru ca bendit de prus chini fait su pretziu prus basciu. Si unu produtori pagat is operaius suus de prus de is aterus produtoris, non nci dd'at a fai mai a fai pretzius prus bascius, po ita ca depit coberriri totu su chi ddi costat a produsiri e in prus ndi depit puru bogai su guadangiu cosa sua.
Si is produtoris bendint totus faendi pretziu cun stessu dinari (naraus su francu sardu) su chi spendit de prus po is pagas est foras de su mercau, po ita ca non ci dd'at a fai mai a fai is pretzius chi faint is aterus, sene nci arrimitiri.
Ma s'afatugiu fait a ddu fai candu onnia produtori bendit apretziendi cun dinari diferenti. Si unu bendit in francus sardus e unu ateru in dollarus americanus, sa competitividadi dda faint a corpus de cambiu. Bastat sceti sceti a fai balliri prus pagu su francu sardu, e chini portat in busciaca fiorinus olandesus po nai, at a podiri pigai prus cosa chi est apretziada in francus sardus de cantu non ndi podit pigai de cudda in dollarus americanus.
Ma aeus giai nau ca is tedescus fiant serraus a crai in s'aposentu de s'€ e non podiant manixai su cambiu. Su guvernu non nci podiat fai nudda po aconciai sa competitividadi. E duncas?
Sa crai po ndi bessiri est stetia sa de ai abasciau is pagas.
Non est dificili a ddu cumprendiri : prus nc'at genti sene fai nudda, prus nc'at a ai genti chi s'acuntentat de trabballai po prus pagu dinari e po prus oras.
E innias sa genti sene fai nudda intra su 2000 e su 2008 sighiat a essiri meda, comenti si podit biri in su graficu asuta : sa linia birdi est sa percentuali de genti sene fai nudda de sa Germania, sa linia arrubia est sa media europea.
Medas narant ca funt is prus fortis po ita ca funt is prus produtivus.
Ma labai comenti est crescia sa produtividadi media oraria de su trabballu intra 2001 e 2011 (is graficus asuta) : sa Germania non est sa prus produtiva nin po is servitzius nin po sa manifatura, nc'at pagu cosa dae fai.
E duncas, ita podeus imparai dae issus?
Ca fait a ponniri a postu is contus publicus bollendi, ma puru si ddu faeus non est securu ca besseus prus fortis.
Ita est mellus a non imparai dae issus?
Ca si abarrat totu aici (aintru de s'€) po bessiri fortis tocat a abasciai is pagas de sa genti.
Mitzas abi apu piscau :
Learning from Germany ? - Daniel Gros
Is Germany the model to follow? - Daniel Gros
Iscriviti a: Post (Atom)


text:
Niccolò Machiavelli: "Belfagor archidiabolo", traducite in interlingua per Onofrio Notarstefano, Union Mundial pro Interlingua, 2010, 15 pp. A5 (PDF)
Machiavelli es cognoscite pro su scripto super poter. In iste fabula ille es sceptic verso le feminas. Le diabolo Belfagor debe devenir homine pro provar, si le ration pro homines ir al inferno es lor sposas. Sub le nomine Roderigo ille se marita, ma tosto su vita sur le terra deveni un inferno... Onofrio Notarstefano ha, como sempre, traducite lo in interlingua.


text:
E tui poita non chistionas su sardu?
Classi seconde di via Buscaglia
De su mesi de Donniasantu a su mesi de Friaxiu eus fatu su labboratoriu: “E tui poita non chistionas su sardu?” chi pertocat custus giogus: is trampulus, su telefonu, su cuaddeddu de canna, s’arroddedda de conca de fusu, sa mamaioba, su strocciarrana, is barchixeddas de nuxi, sa motoreta, sa daddara, su matzucheddu, su baddarincu, sa matraca, su cerchioni, sa cursa cun is sacus.
Eus ligiu, eus scritu, eus giogau, si seus spassiaus, eus imparau.


text:
Gulielmus Henricus Harrison
Gulielmus Henricus Harrison (natus in Carolopolis, Virginia die 9 Februarii 1773 - Vasingtoniae propter pneumoniam obiit die 4 Aprilis 1841), generalis, fuit breviter nonus praeses Civitatum Foederatarum Americae anno 1841 a die 4 Martii usque ad mortem. Mandatum eius est adhuc hodie brevissimum Civitatum Foederatarum Americae historiae. Pater eius Beniaminus unus ex Conditoribus Civitatum Foederatarum fuit, nepos Beniaminus Harrison invicem praeses Civitatum Foederatarum Americae erit.
Nexus externi[recensere | fontem recensere]
- Biographia officialis Domus Albae (Anglice)


text:
sciarpa fendi uomo offerte 2017 - PIANETACASAPADOVA.IT
cintura fendi uomo 2014 borse fendi genova 2017 portafoglio fendi prezzo uomo fendi outlet woodbury 2017 fendi outlet woodbury commons 2017 fendi outlet in virginia 2017 fendi baguette usb 2016 fendi peekaboo 8bn210 borse fendi bianche 2016 cintura fendi piccola 2016 fendi peekaboo zaha hadid 2017 borsa fendi modello busta 2017 fendi miami scarpe fendi a napoli 2016 prezzo ciondolo fendi fendi baguette online kaufen 2016 fendi baguette histoire 2016 fendi borse occasioni scarpe fendi da bambina 2016 cintura fendi bambino 2016 fendi home cushions 2017, pochette fendi falsa fendi borse sito ufficiale 2016 outlet fendi gioielli 2016 fendi outlet nj cintura fendi replica 2017 borse fendi peekaboo prezzi borsa fendi nuova 2017 borse fendi prezzi 2014 borsa fendi usata ebay 2016 kijiji borse fendi borse fendi salerno 2016 fendi outlet scarpe fendi peekaboo price australia 2017 fendi borse a spalla 2016 borse fendi a spalla 2016 fendi borse bari 2016 sito ufficiale borse fendi fendi outlet palm springs pochette fendi occasion 2017, fendi borse shopping prezzi 2017 borsa fendi prezzo 2017 fendi borse ebay 2016 fendi peekaboo history fendi borse peekaboo.
fendi baguette dimensions borsa fendi roll bag 2017 fendi borse ebay 2016 fendi sito ufficiale sciarpe 2017 pochette fendi gialla 2017 fendi baguette costo fendi outlet sicilia 2016 fendi outlet vegas fendi home page 2017 fendi outlet md 2016 fendi outlet sale borsa fendi 3 jours 2016 fendi peekaboo images 2017 occhiali fendi shop online 2016 by the way fendi bag, fendi baguette consignment 2017.
- Notizie correlate:
- fendi peekaboo with eyes
- fendi home cushions
- bracciali fendi sito ufficiale 2017
- pochette fendi zucca misure 2017
- fendi outlet sale 2016
- fendi scarpe bambina 2017
- fendi peekaboo used 2017
- fendi borse nuova collezione
- fendi zucca
- fendi borse selleria
- alexander wang outlet 2017
- balenciaga outlet chicago 2017
- bottega veneta outlet san francisco 2017
- christian dior j&adore voile 2016
- dolce e gabbana alta sartoria
- borsa fendi 2jour 2017


text:
Berlin-Est
Coordinatas: 52°31′07″N 13°24′16″E / 52.518611°N 13.404444°E
Articulu in LSC
Berlin-Est (in tedescu Ost-Berlin) est su nòmene usadu, mancari non uffitziale, pro inditare sa parte orientale de sa tzitade tedesca de Berlin, capitale de sa Germània Est de su 1949 (annu de sa fundatzione de sa Repùblica Democràtica Tedesca) a su 1990 (annu cando sa Germània at torradu a s'aunire).
Cun sa fine de sos cumbatimentos de sa II Gherra Mundiale sa bidda, comente su territòriu natzionale, fiat difatis partzida in bator setores, onniunu ocupadu militarmente de unu de sos istados binchidores: Istados Unidos, Renniu Aunidu, Frantza e Unione Soviètica. Su territòriu de ocupatzione soviètica (chi beniat a èssere totu sa metade Est de sa tzitade), contrariamente a sos ateros fiat mantennidu chirriadu politicamente. Custa cunditzione faghiat de is duas partes Berlin tzitades cun diferentes identidades e istitutziones, chi aparteniant a duos istados de facto indipendentes.
A primìtziu de sa partzidura, sa parte Est e Ovest de sa tzitade fiant divididas isceti pro su chi pertocaiat is bisuras amministrativas. Sa parte Ovest creschiat però meda prus rica de cussa Est e medas fiant cuddos chi bi disterraiant. Su 13 de austu 1961 is sovièticos cun is autoridades de sa Germania-Est detzidiant de nde pesare unu muru chi poderet cuntrollare custu fenomenu, ma chi in sos fatos segaiat onni possibilidade comunicatzione. Su muru est istadu isciusciadu isceti su 9 de onniasantu 1989.


text:
Baseball
Articulu in logudoresu
Su baseball est unu isport chi si jogada cun d'una mazza e una palla fra duas isquadras cumposta de noe elementos dognuna. Sos puntos si marcana ogni orta chi unu jogadore iscudet a sa palla cun sa mazza e faghet su giru tocchende sas battor bases, postas in sos angulos de unu quadratu chi enit jamadu diamond (diamante), e torrada a sa base de partenzia home base. Sos jogadores, de s'isquadra chi battidi cun sa mazza, iscudene a turnu contra a sa palla lanciada dae su pitcher (su chi lanciat sa palla) de s'attera isquadra, chi tentat in dogni modu de impedire a sos primos de marcare puntos eliminende sos battidores in tantos modos.


text:
In su 2009, candu sa crisi partida dae s'America, inghitzaat a si
spraxiri in totu su mundu, amostrendi ca s'omini a sa poberesa non dd'at
mai binta, Paul Krugman at contau 200 annus (e prus) de economia in su New York Times, circhendi de cumprendiri comenti seus arribbaus abi seus.
Po una borta mi nd'at partu lastima de ndi tirai o aciungiri cosa o de
circai aterus fueddus po nai is cosas (comenti fatzu giai sempiri in sardunomics) duncas dd'apu sceti tradusiu.
Sa primu parti dd'agatais innoi .
Sa secunda parti dd'agatais innoi .
Sa de tres partis dd'agatais innoi .
Sa de cuatru partis dd'agatais innoi .
Sa de cincu partis dd'agatais innoi .
Comenti ant fatu is economistas a sballiai aici? - Paul Krugman
VI. Su certidu a pitzus de is intzidus.
Intra su 1985 e su 2007, iant fatu una genia de paxi frassa in sa macroeconomia. Is de acua salida e is de acua durci non si fiant acostaus a pari a beru. Ma cussus fiant is annus de sa Grandu Mesura (Great Moderation) - unu tempus longu abi s'inflatzioni fiat abarrada bascia e is recessionis lebias.
Is economistas de acua salida, pensaant ca sa Federal Reserve fiat faendi beni su castiadori. Is economistas de acua durci pensaant chi is cosas chi fiat faendi sa FED non serbiant a nudda, ma fiant de acordiu a lassai totu comenti fiant.
Ma sa crisi iat sciusciau su Santu Juanni. Totu in una, a sa parti e a s'atera, is strinturas politicas e tennicas chi lassaant is cosas comenti fiant, non ddu faiant prus - e s'abisongiu de torrai sceda in manera politica prus crara, ndi iat torrau a bogai a pillu is certidus becius, prus arrabiosus puru.
Ma po ita cussas strinturas tennicas e politicas non ddu faiant prus? Po arrespondiri in unu fueddu sceti, tocat a nai, zeru.
Candu nc'at una recessioni normali, sa FED arrespondit comporendi bonus de su Tesoru (Treasury bills) - depidu de su guvernu a pagu tempus - dae is bancas. Custu donat una impellida conca a basciu a su interessu de su depidu publicu; is investidoris chi circant guadangiu si movint in ateras atividadis, donendi una impellida conca a basciu puru a is interessus de custas; e totus custus interessus bascius acostumat a ndi torrai a strantaxai s'economia. Sa FED s'est posta faci a pari cun sa recessioni inghitzada in su 1990, portendi-nci is interessus a pagu tempus dae su 9% a su 3%. Po sa recessioni inghitzada in su 2001 nci ddus at portaus dae su 6,5% a su 1%. E at circau de cumbatiri sa recessioni de oindii, portendi-nci is interessus dae su 5,25% a zeru.
Ma zeru, s'est scobertu, est tropu pagu basciu po sanai custa recessioni. E sa FED non podit abasciai is interessus asuta de zeru, sinunca is investidoris prus che imprestai su dinari, si ddu arreguant. Duncas, a sa fini de su 2008, cun is interessus chi in pagus fueddus fiant in tretu in tretu de cussa chi is macroeconomistas tzerriant sa "lacana zeru" (zero lower bound), puru si sa recessioni sighiat a fai peus, is politicas monetarias dda iant finida a perdiri onnia fortza.
E insandus? Custa est sa secunda borta chi s'America est lompia a zero lower bound, in antis ddu iant fatu po sa Grandu Depressioni. E fiat propiu su ai biu ca nc'at una lacana zeru po is interessus chi iat portau a Keynes a difendiri sa possibilidadi chi is guvernus aessant spendiu de prus : candu sa politica monetaria non serbit e non fait a si fai ponniri menti dae is privaus a spendiri de prus, su publicu depit fai su chi non faint issus po poderai s'economia. Is intzidus fiscalis funt sa sceda chi torrat Keynes a sa genia de depressioni chi seus bivendi.
Custus pensus keynesianus, funt su fundoriu de is politicas economicas de su guvernu de Obama - e is economistas de acua durci funt arrabiaus. Po 25 annus o pagu prus, ant aguantau su chi faiat sa FED
po manixai s'economia, ma una bisura keynesiana torrada a nasciri de belle nou est una cosa diferenti meda. In su 1980, Lucas, de sa University of Chicago
, iat scritu ca s'economia keinesiana fiat aici scimpra chi "candu s'atobiaant is circadoris scientificus, sa genti pensaat ca is keynesianus non fessant prus cosa de ponniri in carta de notaiu; is chi ascurtaant inghitzaant a murrungiai e a si nd'arriri". A amitiri ca po su prus Keynes teniat arrexoni, immoi, iat a essiri tropu bregungia.
E insandus, Cochrane de Chicago, ofendiu dae s'idei chi su spendiri de su guvernu aessat potziu allebiai s'urtima recessioni, iat nau : "Non est cosa chi nemus at imparau a is studentis laureaus dae su 1960. Cussas [is ideis keynesianas] funt contus de forredda chi ant amostrau ca funt frassas. Est praxili candu seus fadiaus a torrai a is contus de forredda chi nosi contaant a pipius, ma custu non ddus fait bessiri prus pagu frassus". (Su sinnu de cantu siant fungudas is diversidadis intra acua salida e acua durci est ca Cochrane creit chi "nemus" imparit ideis chi invecias, funt imparadas in logus che Princeton, su M.I.T. o Harvard)
In su mentris, is economistas de acua salida, chi si fiant consolaus a solus pensendi ca sa grandu partzidura macroeconomica fiat torrendi-si, si fiant tremius paris cumprendendi ca is economistas de acua durci non iant ascurtau po nudda. Is economistas de acua durci chi fiant arrabiaus contras a is intzidus, non assimbillaant a studiosus chi iant agatau ca is arrexonamentus de Keynes lassaant dudas. Prus che totu, assimbillaant a genti chi non ndi sciiat nudda de s'economia keynesiana e chi fiant torrendi a pesai traitorias de in antis de su 1930, pensendi de nai cosas nobas e nodidas.
E non fiant sceti is ideis de Keynes chi parriat chi si ndi fessant scarescius. Comenti at amostrau Brad DeLong de sa University of California, Berkeley, candu s'est chesciau contras a su sciorrocu intelletuali (intellectual collapse) de sa scola de Chicago, su chi pensant oindii innias est contras puru a is ideis de Milton Friedman, aici e totu. Friedman creiat ca is politicas de sa FED prusaprestu, invecias che su chi spendit su guvernu iant a depiri essiri portadas po aparixai s'economia, ma non iat mai nau ca a cresciri su chi spendit su guvernu, non aessat potziu a bortas, fai cresciri puru su tanti de genti chi trabballat. Difatis, torrendi a ligiri una sintesi de is ideis de Friedman de su 1970 "A Theoretical Framework for Monetary Analysis" (Punteddus tennicus po s'analisi monetaria) fait a si ndi spantai de cantu parrat keynesianu.
E Friedman de seguru, non iat mai imprassau s'idei ca sa genti sene fai nudda a pendelas ndi bengiat de ai scioberau de trabballai prus pagu, o s'idei ca sa recessioni siat una cosa bona po s'economia. E invecias is economistas de acua durci nous, nci dd'ant fata a nai ambaduas is cosas. Aici Casey Mulligan de Chicago inditat ca sa disocupatzioni est arta aici ca meda genti scioberat de non trabballai: "Is dipententis depint cumbatiri contras a is agiudus finantziarius chi ddus intzidant a non trabballai ... su chi crescit sa genti sene fai nudda s'acrarat prus cun su chi si torrat s'oferta de trabballu (su disigiu de trabballai chi tenit sa genti) e prus pagu cun su chi si torrat sa domanda de trabballu (su tanti de sa genti chi serbit a is meris)". Mulligan at inditau ca, prus che totu, is chi trabballant funt scioberendi de abarrai sene fai nudda ca custu crescit sa probabilidadi chi nci dda fatzant a ndi scabbulliri agiudus de su stadu po torrai is prestidus. E Cochrane narat ca sa disocupatzioni arta, po nai sa beridadi, est cosa bona: "Nosi iat a serbiri una recessioni. Sa genti chi spendit sa vida sua carchendi-nci puncias in Nevada tenit abisongiu de atera cosa dae fai".
Deu pensu chi siat unu machiori. Po ita iaus a depiri pigai sa disocupatzioni in totu sa natzioni che una manera po nci fai andai is maistrus de linna dae su Nevada? Calincunu podit nai a beru ca in America nci aeus perdiu 6,7 milionis de trabballus ca prus pagus americanus bollint trabballai? Ma is economistas de acua durci non ndi podiant fai e mancu de s'agatai cassaus a latzu in custu cul-de-sac : si inghitzas narendi ca sa genti fait totu cun ratzionalidadi perfeta e ca is mercaus funt eficientis, depis serrai narendi ca sa genti sene fai nudda est aici a bolliri suu e ca is recessionis funt cosa bona.
Si puru sa crisi at donau una impellida a is economistas de acua durci conca a cosas sene sentidu, at puru impensamentau meda a is economistas de acua salida. Is punteddus tennicus issoru, non comenti e cussus de sa scola de Chicago, amitint sa possibilidadi chi si potzat agatai puru sa disocupatzioni sene dda scioberai e pensant chi custu non siat cosa bella. Ma is modellus Keynesianus Nous, chi funt arribbaus a cumandai in sa scola e in sa circa scientifica, narant ca sa genti fait totu cun ratzionalidi perfeta e ca is mercaus finantziarius funt eficientis a sa perfetzioni aici e totu. Po agatai calincunu arresultau chi assimbillit a sa crisi de oindii me is modellus issoru, is Keynesianus Nous ddoi depint a marolla stichiri calincuna genia de curretzioni chi non si sciit comenti, po unu paghiteddu de tempus, nci atzuvat su chi spendint is privaus. (Apu fatu aici in calincunu de is trabballus cosa mia puru). E si s'analisi de abi seus ondii tenit a fundoriu una curretzioni, cantu nosi podeus fidai chi custus modellus nci dda fatzant a insertai abi seus andendi?
Su stadu de sa macro, in pagus fueddus, non est bellu. Duncas, s'arti, abi andat partendi dae innoi?
Sighit ...
Po ndi sciri de prus
How Did Economists Get It So Wrong? - Paul Krugman


text:
Noë Webster
Noë Webster (Anglice Noah Webster; natus Hartfordiae Occidentali Connecticutae die 16 Octobris 1758 ; mortuus Novo Porto eiusdem civitatis 15 Aprilis 1843) fuit scriptor, politicus, et lexicographiae linguae Anglicae peritus. Qui notus est propter vocabularium ab eo creatum et emendationem modi scribendi Linguae Anglicae in Civitatibus Foederatis cum scientia etymologiae multilinguismi. Abolitionismo servitudinis favebat et cosmotheoriam pessimista tenebat.
Nexus externi[recensere | fontem recensere]
- Vocabularium Websteranum anno 1828
- Praesente vocabularium Websteranum
- Biblia a Webster Anglice versa
- De emendatione linguae Anglicae